Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES o spoločnej pozícii Rady na účely prijatia nariadenia Európskeho parlamentu a Rady o pridávaní vitamínov a minerálnych látok a niektorých ďalších látok do potravín /* KOM/2006/0001 v konečnom znení - COD 2003/0262 */





[pic] | KOMISIA EURÓPSKYCH SPOLOČENSTIEV | Brusel, 13.1.2006 KOM(2006) 1 v konečnom znení 2003/0262 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady na účely prijatia nariadenia Európskeho parlamentu a Rady o pridávaní vitamínov a minerálnych látok a niektorých ďalších látok do potravín 2003/0262 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady na účely prijatia nariadenia Európskeho parlamentu a Rady o pridávaní vitamínov a minerálnych látok a niektorých ďalších látok do potravín 1- SÚVISLOSTI Dátum predloženia návrhu Európskemu parlamentu a Rade (dokument KOM(2003) 671, konečné znenie - 2003/0262 (COD): | 10. november 2003 | Dátum predloženia stanoviska Európskeho hospodárskeho a sociálneho výboru: | 31. marec 2004 | Dátum predloženia stanoviska Európskeho parlamentu, prvé čítanie: | 26. máj 2005 | Dátum prijatia spoločnej pozície: | 8. december 2005. | 2- CIEĽ NÁVRHU KOMISIE Navrhované nariadenie sa vzťahuje na pridávanie vitamínov a minerálnych látok a niektorých ďalších látok do potravín. Hlavnými cieľmi návrhu sú: - zlepšenie voľného pohybu tovarov v rámci vnútorného trhu - prispenie k vyššej úrovni ochrany ľudského zdravia - zvýšenie právnej istoty subjektov a podpora inovácie primeranými opatreniami - zabezpečenie spravodlivej hospodárskej súťaže v oblasti tovarov. V navrhovanom nariadení: - sa v prílohe I uvádzajú vitamíny a minerálne látky, ktoré sa môžu pridať a v prílohe II vitamínové prípravky a minerálne soli, ktoré môžu byť použité - sa ustanovujú niektoré obmedzenia týkajúce sa potravín, do ktorých môžu byť pridávané vitamíny a minerálne látky - sa ustanovujú kritéria na určenie maximálneho množstva vitamínov a minerálnych látok v potravinách prostredníctvom postupu Stáleho výboru pre potravinový reťazec a zdravie zvierat - sa ustanovuje určenie minimálneho množstva vitamínov a minerálnych látok prostredníctvom postupu Stáleho výboru pre potravinový reťazec a zdravie zvierat - sa stanovujú príslušné osobitné predpisy týkajúce sa označovania, prezentácie a reklamy produktov, do ktorých boli pridané vitamíny a minerálne látky, odchylne alebo okrem takýchto ďalších horizontálnych predpisov, ktoré sa uplatňujú na všetky potraviny - sa umožňuje členským štátom vyžadovať oznámenie o uvedení týchto výrobkov na trh s cieľom uľahčiť ich monitorovanie - sa ustanovujú základy na podrobné preskúmanie a tam, kde je to potrebné, na regulovanie pridávania niektorých látok, iných ako vitamínov a minerálnych látok do potravín. 3- PRIPOMIENKY K SPOLOČNEJ POZÍCII 3.1 ZHRNUTIE POZÍCIE KOMISIE Komisia podporuje spoločnú pozíciu, ktorú prijala Rada kvalifikovanou väčšinou. Je v súlade s cieľmi a prístupom, ktorý zvolila Komisia vo svojom pôvodnom návrhu a zohľadňuje viaceré zmeny a doplnenia, ktoré navrhol Európsky parlament. 3.2 ZMENY A DOPLNENIA USKUTOčNENÉ EURÓPSKYM PARLAMENTOM V PRVOM čÍTANÍ, KTORÉ BOLI PRIJATÉ KOMISIOU A ZAPRACOVANÉ DO SPOLOčNEJ POZÍCIE Spoločná pozícia úplne alebo čiastočne odráža podstatu 17 z 23 zmien a doplnení, ktoré boli prijateľné pre Komisiu úplne, čiastočne, zo zásady alebo s výhradou navrhovaných zmien a 3 zmien a doplnení, ktoré už pôvodne označila Komisia za neprijateľné. Obmedzenie pridávania vitamínov a minerálnych látok Spoločnou pozíciou sa do článku 4 zahrnuli zmeny a doplnenia 49/rev a 54/rev a takto sa zaviedla výnimka pre pridávanie vitamínov a minerálnych látok do presne určených tradičných nápojov obsahujúcich viac ako1,2 % objemu alkoholu. Ďalšie látky Spoločnou pozíciou sa zlúčili články 10 a 11 pôvodného návrhu Komisie, týkajúceho sa pridávania niektorých ďalších látok do potravín, do článku 8, a tým sa zjednodušuje znenie a stanovuje postup hodnotenia týchto látok v súlade s požiadavkami stanovenými v zmenách a doplneniach 34, 35 a 55 . Príloha II Do prílohy II k nariadeniu bol v spoločnej pozícii ako povolený zdroj minerálnej látky doplnený síran vápenatý, čím bola zohľadnená zmena a doplnenie 44 . V tej istej prílohe sa zachovali sodné a draselné soli kyseliny ortofosforečnej a dipalmitan pyridoxínu ako zdroj vitamínu B6. Ponechanie týchto látok má rovnaký účinok ako zmeny a doplnenia 45 a 46 . Ďalšie Zmena a doplnenie 1 (posledná časť) sa vzala do úvahy v novom návrhu odôvodnenia 8 spoločnej pozície. I keď Komisia pôvodne uviedla, že nemôže prijať zmenu a doplnenie 1, je pripravená podporiť toto prepracovanie v súvislosti so snahou zjednodušiť znenie článkov 2 a 3 (vypustenie pojmov „obnovenie“, „potravinová náhrada“ a „nutričná rovnocennosť“). Zmena a doplnenie 2 (prvá časť) bola včlenená do spoločnej pozície v odôvodnení 10. Zmena a doplnenie 4 boli čiastočne a v zásade prevzaté do odôvodnenia 2 a do článku 11 ods. 2 druhej časti. Zmena a doplnenie 5 a zmena a doplnenie 25 boli v zásade včlenené v rámci preformulovania znenia článku 6 ods. 6. Komisia si uvedomuje, že príloha k smernici 90/496/EHS o nutričnom označovaní nie je úplná a z tohto dôvodu môže podporiť túto reformuláciu a vo vyhlásení sa zaväzuje, že v nariadení o pridávaní vitamínov a minerálnych látok a niektorých ďalších látok do potravín zohľadní zmeny a doplnenia, ktoré môžu byť prijaté v rámci budúcej revízie vyššie uvedenej smernice. Zmena a doplnenie 13 a 41 boli čiastočne zohľadnené v článku 3 ods. 3, v zmysle ktorého budú zmeny a doplnenia príloh I a II prijaté vzhľadom na stanovisko orgánu. Zmena a doplnenie 16 je čiastočne zohľadnená v článku 17 ods. 1 písm. b) a v článku 9 ods. 2 písm. d), podľa ktorých členské štáty počas počiatočného prechodného obdobia môžu povoliť na svojom území vitamíny a minerálne látky, ktoré nie sú uvedené v prílohách k nariadeniu, za predpokladu, že sa Komisii predloží dokumentácia. Zoznam takýchto látok bude potom uverejnený v registri Spoločenstva, ktorý bude prístupný pre verejnosť. Zmena a doplnenie 17 (prvá časť) bola včlenená do spoločnej pozície v článku 17. Zmena a doplnenie 31 je predmetom článku 9 ods. 2 písm. d) týkajúceho sa uverejnenia informácií v registri Spoločenstva o vnútroštátnych ustanoveniach o povinnom pridávaní vitamínov a minerálnych látok. Zmena a doplnenie 38 (prvá časť) bola čiastočne zohľadnená v článku 9 ods. 2 písm. d) spoločnej pozície. Informácie týkajúce sa povinného pridávania vitamínov a minerálnych látok budú v skutočnosti zahrnuté do registra Spoločenstva. Zmena a doplnenie 39 bola čiastočne zohľadnená v článku 11 ods. 2 písm. b) spoločnej pozície týkajúcom sa oznámenia vnútroštátnych zákazov alebo obmedzení používania niektorých ďalších látok. 3.3 ZMENY A DOPLNENIA USKUTOčNENÉ EURÓPSKYM PARLAMENTOM V PRVOM čÍTANÍ, KTORÉ BOLI PRIJATÉ KOMISIOU A NEZAPRACOVANÉ DO SPOLOčNEJ POZÍCIE Vzhľadom na vysoký stupeň súladu medzi zmenami a doplneniami Európskeho parlamentu, ktoré sú prijateľné pre Komisiu a spoločnou pozíciou, Komisia prijala kompromis nezahrňujúci malý počet zmien a doplnení, ktoré by mohla aspoň čiastočne prijať ( zmena a doplnenie 11 o biologickej dostupnosti pridávaných vitamínov a minerálnych látok, zmeny a doplnenia 12 a 28 o tom, že by označovanie, prezentácia a reklama nemali zavádzať spotrebiteľov, zmena a doplnenie 22, ktorá navrhuje zohľadniť príjem vitamínov a minerálnych látok z potravinových doplnkov, keď je stanovené ich maximálne množstvo, zmena a doplnenie 40, ktorým sa zavádza povinná konzultácia Stáleho výboru pre potravinový reťazec a zdravie zvierat v prípade oznámenia členského štátu Komisii o prijatí nových právnych predpisov a zmena a doplnenie 42, ktorou sa navrhuje oznámenie Komisii a uverejnenie oznámení o uvedení na trhu potravín, na ktoré sa vzťahuje nariadenie ). Komisia by chcela poznamenať, že obavy vyjadrené v niektorých z týchto zmien a doplnení sú implicitne vyjadrené v spoločnej pozícii a to konkrétne v odôvodnení 10 pre zmenu a doplnenie 11, v článku 7 ods. 2 pre zmeny a doplnenia 12 a 28 a v odôvodnení 15 a v článku 6 ods. 3 písm. b) pre zmenu a doplnenie 22. Komisia by tiež chcela poznamenať, pokiaľ ide o zmenu povinných prvkov nutričného označovania, spoločná pozícia implicitne odkazuje v článku 6 ods. 6 na neúplnosť prílohy k smernici 90/496/EHS. Spoločná pozícia obsahuje navyše stanovisko Komisie vyjadrujúce jej úmysel pristúpiť k revízii prílohy k smernici 90/496/EHS o nutričnom označovaní a následne premietnuť tieto zmeny do nariadenia o pridávaní vitamínov a minerálnych látok a niektorých ďalších látok do potravín. Komisia sa tiež zaväzuje predložiť najneskôr do dvoch rokov nasledujúcich po prijatí nariadenia návrh na stanovenie maximálneho/minimálneho množstva vitamínov a minerálnych látok a akejkoľvek súvisiacej podmienky. Podľa názoru Komisie to v zásade zodpovedá cieľom zmien a doplnení 21, 26 a 30 . 3.4 NOVÉ USTANOVENIA ZAPRACOVANÉ DO SPOLOčNEJ POZÍCIE RADY Spoločnou pozíciou sa vypustili vymedzenia pojmov „obnovenie“, „potravinová náhrada“ a „nutričná rovnocennosť“, stanovené s cieľom pridávania vitamínov a minerálnych látok do potravín v článku 2 a z tohto dôvodu aj požiadavky a podmienky uvedené v článkoch 3 a 6 na pridávanie vitamínov a minerálnych látok do potravín. Komisia môže akceptovať tieto zmeny v súvislosti so snahami o zjednodušenie. Komisia je pripravená v záujme zrozumiteľnosti schváliť zlúčenie všetkých prechodných opatrení do nového článku 17 s následným vypustením článku 4 pôvodného návrhu, ktorý sa týka prechodných opatrení uplatňujúcich sa na pridávanie vitamínov a minerálnych látok do potravín. Komisia môže schváliť, s cieľom uľahčiť monitorovanie trhov členských štátov, aby tieto mohli požadovať oznámenie uvedenia, ako aj stiahnutia výrobkov, do ktorých boli pridané vitamíny a minerálne látky z trhu(článok 15). Komisia tiež súhlasí s vypustením chloridu sodného z prílohy II objasňujúc zároveň v odôvodnení 10, že sa táto látka môže aj naďalej používať ako prísada pri príprave potravín. 4- ZÁVER Vzhľadom na vyššie uvedené pripomienky Komisia súhlasí so spoločnou pozíciou Rady s cieľom prijať nariadenie Európskeho parlamentu a Rady o pridávaní vitamínov a minerálnych látok a niektorých ďalších látok do potravín. 5- VYHLÁSENIA Vyhlásenia Komisie k zápisnici zo zasadnutia Rady sú pripojené v prílohe k tomuto oznámeniu. PRÍLOHA VYHLÁSENIE KOMISIE STANOVISKO KOMISIE A RADY „Rada a Komisia vyhlasujú, že akékoľvek tvrdenie (odkaz alebo zobrazenie, ktoré nie je povinné podľa vnútroštátnych právnych predpisov alebo právnych predpisov Spoločenstva, vrátane obrazového, grafického zobrazenia alebo zobrazenia prostredníctvom symbolov) súvisiace s pridávaním vitamínov a minerálnych látok, ako napríklad: „s...“, „obnovené v...“, „pridané...“, „obohatené...“ by malo mať pre spotrebiteľov rovnaký význam ako tvrdenie „zdroj niečoho...“ tak, ako je to uvedené v prílohe k nariadeniu, ktoré sa týka tvrdení súvisiacich s výživou a zdravím o potravinách.“ STANOVISKO KOMISIE „V rámci článku 4 o obmedzeniach pridávania vitamínov a minerálnych látok (druhá zarážka) bude Komisia skúmať možné pridávanie kategórii potravín ako napríklad cukrárske výrobky.“ STANOVISKO KOMISIE „Komisia v rámci svojich úvah o revízii smernice 90/496/EHS o nutričnom označovaní potravín má v úmysle posudzovať nasledujúce prvky v súvislosti s vitamínmi a minerálnymi látkami: - revízia/aktualizácia referenčných hodnôt zahrnutých v prílohe k smernici 90/496/EHS a množstiev, ktoré sa môžu považovať za značné. - stanovenie stupňa tolerancie pre akceptovateľnú zmenu v porovnaní s množstvom pridaných vitamínov a minerálnych látok, ktoré je uvedené na nutričnom označení. Každá zmena týkajúca sa povinných prvkov nutričného označenia, ktorá môže byť prijatá v rámci budúcej revízie smernice o nutričnom označovaní sa následne premietne v článku 7 ods. 3 nariadenia o pridávaní vitamínov a minerálnych látok a niektorých ďalších látok do potravín. Komisie má v úmysle čo najskôr a v každom prípade najneskôr do dvoch rokov nasledujúcich po prijatí nariadenia predložiť návrh s cieľom stanoviť maximálne/minimálne množstvá vitamínov a minerálnych látok a všetky podmienky týkajúce sa ich pridávania do potravín, ako je uvedené v článku 6 ods. 2.“ STANOVISKO KOMISIE „Komisia potvrdzuje, že doplňujúce znenie označenia, ktorého cieľom je upriamiť pozornosť osobitných kategórii spotrebiteľov na osobitné riziká, ktoré pre nich môžu predstavovať niektoré látky, môže byť navrhnuté ako podmienka v prípade, keď je určené maximálne množstvo niektorých látok uvedených v prílohe I, ak takéto znenie odôvodňujú dôvody ochrany verejného zdravia.“